LIETUVOS RESPUBLIKOS FINANSŲ MINISTRAS

ĮSAKYMAS

DĖL europos sąjungos 2007–2013 metų techninės paramos skyRimo LIETUVOS RESPUBLIKOS konkurencijos tarybai 2014 metaMS

2014 m. rugsėjo 15 d. Nr. 1K-285

Vilnius

Vadovaudamasis Techninės paramos administravimo ir finansavimo taisyklių, patvirtintų Lietuvos Respublikos Vyriausybės 2008 m. liepos 23 d. nutarimu Nr. 780 „Dėl Techninės paramos administravimo ir finansavimo taisyklių patvirtinimo“, 15.4 ir 201.12 papunkčiais, 2014 metų maksimaliomis Europos Sąjungos 2007–2013 metų techninės paramos veiksmų programoms administruoti, apie jas informuoti ir joms viešinti skiriamomis sumomis; lėšų veiksmų programoms administruoti priskyrimo prie veiksmų programų techninės paramos prioritetų ir techninės paramos veiksmų programos proporcijomis; maksimaliu kryžminio finansavimo būdu skiriamos techninės paramos dydžiu, patvirtintais Lietuvos Respublikos Vyriausybės 2014 m. vasario 12 d. nutarimu Nr. 137 „Dėl 2014 metų Lietuvos Respublikos valstybės biudžeto patvirtintų asignavimų paskirstymo pagal programas“, Institucijų, kurios gali gauti Europos Sąjungos 2007–2013 metų techninę paramą, sąrašo, patvirtinto Lietuvos Respublikos finansų ministro 2013 m. gegužės 3 d. įsakymu Nr. 1K-161 „Dėl institucijų, kurios gali gauti Europos Sąjungos 2007–2013 metų techninę paramą, sąrašo patvirtinimo“, 4 punktu ir atsižvelgdamas į 2014 m. birželio 13 d. viešosios įstaigos Centrinės projektų valdymo agentūros 2014 m. birželio 2 d. valstybės projektų sąrašo Nr. VP4-1.1-FM-01-V-04 pagal Techninės paramos veiksmų programos prioriteto „Techninė parama ES struktūrinės paramos, gaunamos pagal konvergencijos tikslą, administravimui“ VP4-1.1-FM-01-V priemonę „ES struktūrinės paramos administravimo sistemos sukūrimas ir efektyvus jos funkcionavimas“ projektų tinkamumo finansuoti vertinimo ataskaitą Nr. 1,

s k i r i u Lietuvos Respublikos konkurencijos tarybai 2014 metams projekto „Lietuvos Respublikos konkurencijos tarybos pasirengimo įgyvendinti 2014–2020 metų Europos Sąjungos struktūrinių fondų investicijų veiksmų programą funkcijų vykdymas“ finansavimo ir administravimo sutarčiai sudaryti ir vykdyti 342.600 (trys šimtai keturiasdešimt du tūkstančiai šeši šimtai) litų finansavimą iš Techninės paramos veiksmų programos prioriteto „Techninė parama ES struktūrinės paramos, gaunamos pagal konvergencijos tikslą, administravimui“ VP4-1.1-FM-01-V priemonę „ES struktūrinės paramos administravimo sistemos sukūrimas ir efektyvus jos funkcionavimas“ įgyvendinimui skirtų lėšų.

Finansų ministras	Rimantas Šadžius